ΓΡΑΠΤΗ ΕΡΩΤΗΣΗ E-2546/00

υποβολή: Laura Gonzlez lvarez (GUE/NGL) προς την Επιτροπή

(28 Ιουλίου 2000)

Θέμα: Κρίση της ευρωπαϊκής ναυπηγικής βιομηχανίας

Ποια συγκεκριμένα και λεπτομερή μέτρα ενέκρινε ή προτίθεται να εγκρίνει η Επιτροπή σε σχέση με την εφαρμογή των συμπερασμάτων του Συμβουλίου της Ευρωπαϊκής Ένωσης, στη συνεδρίασή του της 18ης Μαΐου 2000 και που αποβλέπουν

- να ασκηθούν πιέσεις στη Δημοκρατία της Κορέας ώστε αυτή να εφαρμόσει εξ ολοκλήρου τα εγκριθέντα πρακτικά και να δεσμευτεί να βελτιώσει την κατάσταση της αγοράς, ιδιαίτερα σε ό,τι αφορά το επίπεδο των τιμών και τις νέες δυνατότητες παραγωγής"

- να ζητηθούν αμέσως ad hoc διαπραγματεύσεις με την κορεατική κυβέρνηση προκειμένου να αρχίσει η εφαρμογή των αρχών οι οποίες καθορίστηκαν με τα πρακτικά"

- να συλλεχθούν και άλλα στοιχεία αποδείξεων σχετικά με τις ενδεχόμενες σταθεροποιήσεις βλαπτικών τιμών και άλλες συμπεριφορές οι οποίες θίγουν τους μηχανισμούς της αγοράς"

- να τηρηθούν το ΔΝΤ και η Διεθνής Τράπεζα ενήμερα για τις διαπιστώσεις αυτές και να ζητηθεί αυστηρή παρακολούθηση των συνθηκών εντός των οποίων παραχωρούνται ενισχύσεις στη Δημοκρατία της Κορέας"

- να εξακολουθήσει τις προσπάθειες απέναντι στους αρμόδιους διεθνείς οργανισμούς, προκειμένου να καταστούν ομοιόμορφοι οι κανόνες που εφαρμόζονται στο ναυπηγοκατασκευαστικό τομέα;

Τα εγκριθέντα πρακτικά, από την Επιτροπή και την κορεατική κυβέρνηση, αποτελούν μια επαρκή νομική βάση που θα εγγυηθεί ότι η Δημοκρατία της Κορέας θα επανορθώσει την πολιτική της; Τι μέσα εμπορικής πολιτικής θα μπορούσαν να χρησιμοποιηθούν για να ασκηθούν συμπληρωματικές πιέσεις στη Δημοκρατία της Κορέας;

Η Επιτροπή θα ήταν διατεθειμένη να προτείνει επίσημα παράταση των κρατικών ενισχύσεων προς τη ναυπηγική βιομηχανία και πέραν της 31ης Δεκεμβρίου 2000, στην περίπτωση κατά την οποία η κορεατική κυβέρνηση δεν θα επανόρθωνε την κατάσταση;

Ποιες πρωτοβουλίες έχει λάβει ή σκέφτεται να λάβει η Επιτροπή για να προωθήσει την ολοκλήρωση της ευρωπαϊκής ναυπηγικής βιομηχανίας, με σκοπό να συμβάλει στην επιβίωσή της;

Απάντηση του κ. Lamy εξ ονόματος της Επιτροπής

(28 Σεπτεμβρίου 2000)

Ήδη από τηνπογραφή των εγκριθέντων πρακτικών, στις 22 Ιουνίου 2000, η Επιτροπή κάλεσε επίσημα την Κορέα σε ad hoc διαβουλεύσεις, τις οποίες τελικά δέχθηκε η χώρα αυτή.

Οι διαβουλεύσεις αυτές που πραγματοποιήθηκαν στη Σεούλ, στις 18 και 19 Ιουλίου 2000, διεξήχθησαν σε ανοικτή και εποικοδομητική ατμόσφαιρα. Ο απολογισμός του πρώτου αυτού κύκλου μπορεί να θεωρηθεί σχετικά θετικός.

Πράγματι, στο πλαίσιο της αρχής της διαφάνειας, η Κορέα έχει παράσχει σημαντικό όγκο πληροφοριών και τεκμηρίωσης νομικού, οικονομικού και χρηματοοικονομικού χαρακτήρα, οι οποίες αναλύονται επί του παρόντος από τιςπηρεσίες της Επιτροπής. Εξάλλου,

έχουν επιτευχθεί δύο ακόμη σημαντικά αποτελέσματα:

- έχει γίνει αποδεκτή η αρχή επιτόπιας έρευνας στα εργοτάξια, με βάση ερωτηματολόγιο αντιντάμπινγκ, για να επαληθευθεί αν οι τιμές των συμβολαίων που προσφέρουν τα κορεατικά εργοτάξια είναι σύμφωνες με την λεγόμενη κανονική αξία (κατά την έννοια της συμφωνίας αντιντάμπινγκ της GATT Γενική συμφωνία δασμών και εμπορίου)"

- έχει γίνει αποδεκτός δεύτερος κύκλος διαβουλεύσεων που προβλέπεται για τον Σεπτέμβριο του 2000 ώστε να εξεταστεί η συνολική λειτουργία της συμφωνίας και, ιδίως, το γεγονός ότι ο δεύτερος αυτός κύκλος διαβουλεύσεων θα έχει ως επίκεντρο την αναζήτηση αποτελεσματικών λύσεων για τη διευθέτηση της διμερούς διαφοράς. Με την προοπτική αυτή, η αναγγελία ορισμένων κορεατικών εργοταξίων σχετικά με την αύξηση των τιμών ορισμένων σκαφών κατά 5-10 %, καθώς και η καθιέρωση από τις κορεατικές αρχές μηχανισμού παρακολούθησης των τιμών, μπορούν να θεωρηθούν ως τα πρώτα ενθαρρυντικά σημεία.

Εξάλλου, η Επιτροπή έστειλε επιστολή στο Διεθνές Νομισματικό Ταμείο (ΔΝΤ) για να το ενημερώσει σχετικά με τα προβλήματα που θέτουν οι κορεατικές πρακτικές στον τομέα αυτό και να επιστήσει την προσοχή του στον έλεγχο που απαιτούν οι πρακτικές αυτές.

Παρότι τα εγκριθέντα πρακτικά δεν περιέχουν δεσμευτικές διατάξεις συνοδευόμενες από κυρώσεις, αποτελούν ωστόσο διεθνή συμφωνία που δεσμεύει νομικά τα δύο μέρη. Η Κορέα έχει επανειλημμένως εκφράσει την πρόθεσή της να εφαρμόσει πλήρως τις διατάξεις της συμφωνίας αυτής. Η δεύτερη σειρά διαβουλεύσεων τον Σεπτέμβριο θα επιτρέψει να εξακριβωθεί αν οι χειρονομίες καλής θέλησης της Κορέας επέυκαιρία της πρώτης συνεδρίασης θα εκφραστούν με συγκεκριμένες λύσεις. Εν πάση περιπτώσει, η Επιτροπή θα επαγρυπνεί για την τήρηση τωνποχρεώσεων που έχει αναλάβει η Κορέα. Η Κορέα έχει πλήρως επίγνωση του γεγονότος ότι, αν τα αποτελέσματα των διαβουλεύσεων αυτών δεν ανταποκριθούν στις προσδοκίες της Επιτροπής, ο ευρωπαϊκός βιομηχανικός κλάδος θαποβάλει πιθανώς προσφυγή δυνάμει του κανονισμού για τα εμπόδια στο εμπόριο(1). Η διαδικασία αυτή θα μπορούσε ενδεχομένως να οδηγήσει στηνποβολή της εν λόγωπόθεσης στον Παγκόσμιο Οργανισμό Εμπορίου (ΠΟΕ) με σκοπό την επιβολή κυρώσεων στις κορεατικές πρακτικές επιδοτήσεων και ντάμπινγκ, καθώς και στην επανόρθωση των πρακτικών αυτών.

Όσον αφορά την παράταση των ενισχύσεων στις συμβάσεις, δεν προβλέπεται ναποβληθούν σχετικές προτάσεις από την Επιτροπή. Ωστόσο, ο κανονισμός (ΕΚ) αριθ. 1540/98 του Συμβουλίου της 29ης Ιουνίου 1998 περί των νέων κανόνων ενισχύσεως της ναυπηγικής βιομηχανίας(2) καλύπτει τις ενισχύσεις για τον εκσυγχρονισμό που επιτρέπουν τηνποστήριξη των προσπαθειών του ευρωπαϊκού βιομηχανικού κλάδου για την προσαρμογή του στον παγκόσμιο ανταγωνισμό.

(1) Κανονισμός (ΕΚ) αριθ. 3286/94 του Συμβουλίου της 22ας Δεκεμβρίου 1994 που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί ή άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου (ΠΟΕ), ΕΕ L 349 της 31.12.1994.

(2) ΕΕ L 202 της 18.7.1998.